Braşov

Braşov (saksaksi Kronstadt, unkariksi Brassó) on kaupunki Keski-Romaniassa Transilvanian alueella.

Ymmärrä
Braşov sijaitsee keskellä Karpaattien vuoristoa, noin 160 kilometrin päässä pääkaupunki Bukarestista. Keskeisen sijaintinsa vuoksi Braşov on suosittu matkailukohde niin romanialaisten kuin ulkomaalaistenkin turistien keskuudessa. Parhaiten kaupunki tunnetaan lähellä sijaitsevasta Branin linnasta, jossa Vlad Tepesin (Dracula) kerrotaan asuneen.

Alueelta on löytynyt pronssikaudelle ajoitettuja merkkejä asutuksesta. Aikojen saatossa kaupungista kehittyi aluksi roomalaisten ja romanialaisten muodostama keskus, johon myöhemmin vaikuttivat esim. saksilaiset 1400-luvulta alkaen. Nykyinen kaupunki onkin yhdistelmä saksalaista (saksilaista) sekä romanialaista (roomalaista) kulttuuria.

Braşov on kenties suosituin kohde ulkomaalaisille turisteille. Keväällä 2007 kaupunkiin pystytettiin maan ensimmäiset elektroniset näytöt, joiden avulla turistit voivat etsiä tietoa mm. kaupungin nähtävyyksistä, ravintoloista ja yöpymispaikoista.

Tule
Braşovin sijainti on tehnyt siitä keskeisen solmukohdan julkiselle liikenteelle. Lähin lentokenttä sijaitsee Bukarestissa, josta Braşoviin esimerkiksi junalla.

Junalla
Kaupunkiin on erinomaiset junayhteydet Bukarestista. Päivittäin Bukarest-Brasov-väliä liikennöi toistakymmentä junaa.

Bussilla
Braşoviin pääseen maxi-taxilla Bukarestista esimerkiksi Sinaian kautta. Matka on jonkin verran halvempi kuin junalla, mutta romanialaisen ajokulttuurin vuoksi huomattavasti turvattomampi.

Bussilla
Braşovin julkinen liikenne on erittäin toimivaa. Bussi- sekä toleibuz-linjat ja niiden reitit löytyvät esimerkiksi kaupungin internet-sivuilta.

Bussilla matkustettaessa kannattaa huomioida, että esimerkiksi linjat 23 sekä 23 Barat (23, jonka läpi on vedetty viiva) eivät ole sama linja vaan ne kulkevat eri reittiä.

Kävellen
Braşovin keskusta-alue on tiivis ja soveltuu erinomaisesti jalan kulkemiseen. Keskusaukion (Piata Sfatului) ympäristö on autoton alue joten kävellen liikkuminen on kaikkein nopein ja kätevin tapa päästä paikasta toiseen.

Näe

 * Keskusaukion laidalla 1380-luvulla rakennettu kirkko. Tulipalo tuhosi osia kirkosta vuonna 1689 ja noen mustaksi värjäämä kirkko sai lempinimen musta kirkko.
 * Branin pikkukaupungissa sijaitseva linna tunnetaan Draculan linnana. Ennen toista maailmansotaa se toimi Romanian kuningasperheen kotina, ja sen jälkeen museona. Braniin kulkee busseja Braşovin bussiterminaalista (Autogara II). Sinne pääsee rautatieasemalta esimerkiksi bussilla 23 Barat (23, jonka läpi on vedetty viiva). Bran
 * Kirjaimellisesti köysikatu. Reilun metrin levyinen katu on Euroopan kapein. Se rakennettiin alunperin palokuntaa varten yhdistämään kaksi vierekkäistä katua toisiinsa.

Tee

 * Talvisin Braşovin lähellä sijaitseva Poiana Braşov on yksi Romanian suosituimpia laskettelukeskuksia.